82 C G. Nees ab Esenbeck, 



acutis monandris, caryopsi obovata brevi cancellata, culmis angulatis 

 sulcatis foliisque linearibus margine serrulato-scabris glaucis curvisque 

 glabris superioribus culmum aequantibus, involucro di-triphyllo, 

 foliolo uno umbellam subaequante vel nonnihil superante, involucellis 

 brevibus setaceis. 



Fimbristylis diphylla Vahl. En. II. p. 289. R. et Sch. S. V. II. p. 97. 

 n. 20. Spr. S. V. I. p. 201. n. 48. N. ab E. in W. et W. -Arn. Con- 

 trib. p. 100. n. 13. 



Scirpus diphyllus Retz. Obs. V. p. 15. Willd. Sp. pl. I. 1. p. 301. n. 39. 



Gramen Cyperoides Maderaspatanum,Iuncelli Gesneri capitulis sparsis. Pluk. 

 Alm. p. 179. #.119. /.3. 



In India orientali, Retzius; in China, ad Promontorium Syng- 

 moon, Martio, Meyen. Ex Hort. bot. Calc. Hb. Lindl. 



Simillima Fimbristyli tomentosae, a qua differt: foliis glabris 

 angustioribus iuxta basin culmi uno duobusve, margine praesertim 

 circa apicem obtusum serrulatis, infimis falcatis; vaginis glabris, mem- 

 brana fusca hirtula; umbellae radiis plerisque magis elongatis, lon- 

 giori ultra tripollicari, latioribus; spiculis longioribus, 3 — 4-linearum, 

 squamis pallide nec saturate fuscis carina viridi; caryopsi obovata, 

 magis compressa, matura lutescente et denique fusca, in latere exte- 

 riori magisque convexulo costis septem, in interiori novem praedita, 

 sulcis interiectis simplici serie grosse punctatis (porcatis termino ento- 

 mologico). — Cum caryopsis statu immaturo siccatur pellicula alba, 

 margaritarum ad instar nitente, vestita apparet, et tum vero „in Ion- 

 gitudinem et transversim undatim sulcatam" haud male eam cum 

 Vahlio describes. 



Adnot. Scirpus diphyllus Roxb. Fl. Ind. or. longe diversa est 

 species. 



